<classify> BAADA ya Hospitali ya Benjamin Mkapa kufanya kwa mafanikio upandikizaji wa fi go kwa wagonjwa wanne, kuanzia sasa huduma hiyo itakuwa ikitolewa hospitalini hapo na wataalamu wa ndani.Hatua ya kuwapandikiza figo wagonjwa wanne, sasa inafanya kufikia wagonjwa 11 ambao wamepatiwa huduma hiyo tangu kuanza kutolewa kwake. Akizungumza na waandishi wa habari jana jijini hapa baada ya kupandikizwa wagonjwa wengine wanne, Mkurugenzi wa Hospitali hiyo, Dk Alphonce Chandika alisema baada ya upandikizaji huo wa watu wanne, itakuwa ni mwisho kuja kwa jopo kubwa la wataalamu kutoka Japan, kushiriki katika utoaji wa huduma hiyo kutokana na madaktari wa wazawa kukomaa.Kuanzia Januari 6 mwaka huu tulianza upandikizaji wa figo na tumepandikiza kwa watu wanne na umefanyika kwa umakini na tumepata mafanikio makubwa,alisema na kuongeza: Tuna madaktari wanne ambao wamepata mafunzo kuhusu upandikizaji figo, hawa wameenda Japan mara mbili sio kwenda kuangalia bali kushiriki kwenye upasuaji na upandikizaji maana kule wenzetu wanafanya mara kwa mara,alisema.Aidha, Dk Chandika alisema tangu kuanza huduma ya upandikizaji figo katika Hospitali ya Benjamini Mkapa kwa kushirikiana na Chuo Kikuu cha DodomaUDOM pamoja na wataalam kutoka Tokushukay Medical Corporation nchini Japan, wagonjwa 11 wamepatiwa huduma hiyo huku mamilioni ya fedha yakiokolewa.Akifafanua, Dk Chandika alisema kwa kawaida upandikizaji figo kwa mgonjwa mmoja, unagharimu kati ya Sh milioni 22 hadi Sh milioni 25. Kwamba gharama ya matibabu hayo kwa nje ya nchi ni zaidi ya Sh milioni 100.Alisema gharama inayotumika kwa mgonjwa mmoja nje ya nchi, inaweza kuhudumia wagonjwa watano katika Hospitali ya Benjamin Mkapa. Kwamba kwa wagonjwa saba wa awali, kiasi cha Sh milioni 700 kiliokolewa.Mwenyekiti wa jopo la wataalam kutoka Japan, Profesa Kobayashi Shuzo alipongeza Serikali ya Tanzania kwa kuimarisha huduma za kibingwa, ikiwemo za upandikizaji figo na kwamba hospitali hiyo mbali na kutoa huduma kwa watanzania wataweza kuhudumia pia wanaotoka mataifa mengine.  <topic>: KITAIFA 